**Molėtų rajono savivaldybės taryba**

**SPRENDIMAS**

**Dėl pritarimo projekto „Asociacijos „Asociacija – Dapkūniškių melioracija“ nariams ir valstybei priklausančių melioracijos sistemų rekonstravimas Dapkūniškių kadastro vietovėje“ jungtinės veiklos (partnerystės) sutarties pasirašymui**

2022 m.          d. Nr.

Molėtai

**Projektas**

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių, taikomų nuo 2019 m., patvirtintų Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257 „Dėl Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių, taikomų nuo 2019 metų, patvirtinimo“, 10.1, 18.19 punktais, Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“ 8.1, 9.1 punktais, Molėtų rajono savivaldybės 2022–2024 m. strateginio veiklos plano, patvirtinto Molėtų rajono savivaldybės tarybos 2022 m. sausio 27 d. sprendimu Nr. B1-2 „Dėl Molėtų rajono savivaldybės strateginio veiklos plano 2022-2024 metams patvirtinimo“, II prioriteto „Rajono ekonominės plėtros sąlygų kūrimas“ 2.1 tikslo „Žaliosios ekonomikos plėtra rajone“ 2.1.3 uždavinio „Skatinti ekologinį ūkininkavimą, kooperaciją žemės ūkyje bei rūpintis dirbamos žemės kokybe“ 01.2.1.3.6 priemone „Melioracijos sistemų naudotojų asociacijų nariams ir valstybei priklausančių melioracijos sistemų rekonstravimas“ bei atsižvelgdama į melioracijos sistemų naudotojų asociacijos „Asociacija – Dapkūniškių melioracija“ 2022 m. gegužės 5 d. prašymą „Dėl projekto pritarimo, bendrafinansavimo ir parengimui reikalingų dokumentų pateikimo“,

 Molėtų rajono savivaldybės taryba n u s p r e n d ž i a:

1. Pritarti, kad Molėtų rajono savivaldybės administracija dalyvautų partnerio teisėmis melioracijos sistemų naudotojų asociacijos „Asociacija – Dapkūniškių melioracija“ projekte „Asociacijos „Asociacija – Dapkūniškių melioracija“ nariams ir valstybei priklausančių melioracijos sistemų rekonstravimas Dapkūniškių kadastro vietovėje“ pagal Lietuvos kaimo plėtros 2014–2020 metų programos priemonės „Investicijos į materialųjį turtą” veiklos „Parama žemės ūkio vandentvarkai“ taisykles, taikomas nuo 2019 metų.
2. Pritarti Molėtų rajono savivaldybės administracijos ir melioracijos sistemų naudotojų asociacijos „Asociacija – Dapkūniškių melioracija“ jungtinės veiklos (partnerystės) sutarties pasirašymui, įgyvendinant projektą „Asociacijos „Asociacija – Dapkūniškių melioracija“ nariams ir valstybei priklausančių melioracijos sistemų rekonstravimas Dapkūniškių kadastro vietovėje“ (sutarties projektas pridedamas).
3. Įsipareigoti skirti 10 procentų, bet ne daugiau nei 37 500,00 Eur (trisdešimt septynis tūkstančius penkis šimtus eurų) savivaldybės biudžeto lėšų projekte numatytoms išlaidoms, kurios susiję su projekto įgyvendinimu ir numatyta vykdyti veikla.
4. Įgalioti Molėtų rajono savivaldybės administracijos direktorių pasirašyti 2 punkte nurodytą sutartį.

 Šis sprendimas gali būti skundžiamas Molėtų rajono savivaldybės tarybai (Vilniaus g. 44, LT-33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras